Rod Ailandas

Rod Ailandas () – 13-oji JAV valstija (nuo 1790 m. gegužės 29 d.). Sostinė – Providensas. Plotas – 3144 km²; 1,09 mln. gyventojų (2021 m.). Valstija vakaruose ribojasi su Konektikutu, o šiaurėje ir rytuose – su Masačusetsu. Pietuose krantus skalauja Atlanto vandenynas. Dažnai sutrumpintai valstija vadinama tiesiog Rod Ailandu (arba Rod Ailendu).

Tai geografiškai mažiausia JAV valstija, tačiau turi ilgiausią oficialų pavadinimą. Rod Ailandas yra Naujosios Anglijos regiono dalis ir viena iš trylikos kolonijų, kurios sukilo prieš britų kolonijinį valdymą Amerikos revoliucijos metu. Iki 2020 m. Rod Ailendo valstija buvo žinoma kaip „Rod Ailendo valstija ir Providenso plantacijos“.

Pavadinimo kilmė 
Rod Ailandas pavadintas pagal graikų mitologijos okeanidę Rodę, kuri buvo vandenyno dievų Okeano ir Tetijos duktė.

Klimatas 
Rod Ailandui būdingas vidutinių platumų klimatas, žiemos šaltos, o vasaros – trumpos. Pati aukščiausia temperatūra valstijoje užfiksuota 1975 m. rugpjūčio 25 dieną Provindense. Tą dieną karštis siekė 40C°. Žemiausia temperatūra užfiksuota Kingstone 1942 m. sausio 11 d. Temperatūra tądien nukrito iki -31C°.

Didžiausi miestai 

2010 m. duomenys

 Providensas (178 042 gyv.)
 Varvikas (82 672 gyv.)
 Kranstonas (80 387 gyv.)
 Pavtuketas (71 148 gyv.)
 Rytų Providensas (47 037 gyv.)

Ekonomika 

Valstija pradėjo plėsti savo ekonomikos šakų asortimentą: prie tradicinio gamybos sektoriaus prisidėjo pardavimo, finansų sektorius. Pagrindiniai valstijos produktai yra juvelyriniai dirbiniai, tekstilės produktai, įvairūs elektriniai įrengimai, gumos ir plastiko gaminiai. Prie Rod Ailando ekonomikos augimo prisideda turizmas ir lažybų verslas. Žemės ūkis nėra toks svarbus valstijai. Daugumoje žemės ūkiui skirtuose plotuose auginami galvijai ir naminiai paukščiai.

Išnašos 

JAV valstijos